钦定古今图书集成/明伦汇编/闺媛典/第032卷 > 姜诗妻
## 钦定古今图书集成/明伦汇编/闺媛典/第032卷 > 姜诗妻

按《后汉书列女传》：“广汉姜诗妻者，同郡庞盛之女也。
诗事母至孝，妻奉顺尤笃。母好饮江水，水去舍六七
里，妻尝溯流而汲，后值风，不时得还。母渴，诗责而遣
之。妻乃寄止邻舍，昼夜纺绩，市珍羞，使邻母以意自
遗其姑。如是者久之，姑怪问邻母，邻母具对。姑感惭
呼还，恩养愈谨。其子后因远汲溺死，妻恐姑哀伤，不敢言，而托以行学不在。姑嗜鱼鲙，又不能独食，夫妇
常力作供鲙，呼邻母共之。舍侧忽有涌泉，味如江水，
每旦辄出双鲤鱼，常以供二母之膳。《赤眉散贼经诗》
里弛兵而过，曰：“惊大孝，必触鬼神。”时岁荒，贼乃遗诗
米肉，受而埋之。比落，蒙其安全。永平三年，察孝廉，显
宗诏曰：“大孝入朝，凡诸举者，一听平”之，由是皆拜郎
中。《诗》寻除江阳令，卒于官。所居治，乡人为立祀。